title: San Francisco (California)
text: Iste articlo ye sobre una ciudat estausunidense en o estato de California; t'atros usos, se veiga San Francisco.
  
  San Francisco ye una ciudat y municipio estausunidense, en o estato de California, capital d'o condau de San Francisco.
  
  A suya población ye de 7.354.555 habitants en una superficie de 600,70 km², con una densidat de población de 6.688,40 hab/km². Ye a quatrena ciudat de California por a suya población y a dotzena d'os Estaus Unius.
  
  Ye internacionalment conoixita por o Puent Golden Gate y tamién en estar a ciudat que tien una mayor libertad en os Estaus Unius repective d'a homosexualidat, con a quala cosa ha consolidato en o país a suya fama de liberal.
  
  En 1776 os espanyols establioron un fuerte en l'aria de l'actual Golden Gate y una misión clamada en honor a Francisco d'Asís. En 1848 la falaguera de l'oro de California empentó a ciudat en un periodo de creiximiento furo, pasando de 1.000 a 25.000 habitadors en un anyo. 
  O poso castellano ye evident, y os nombres d'as carreras y vicos reflectan iste pasau, trucando o ficacio ya que en atras ciudatz americanas as carreras tasament tienen un numero y prou.
  
  Quasi un tercio d'a población que viacha enta o treballo lo fa en transporte publico, y muitos en os tradicionals tranvías que puyan as empinadas costeras d'a bahía de Sant Francisco.
  
  O transporte publico dentro d'a ciudat lo chestiona, más que más, a San Francisco Municipal Railway (conoixiu como Muni). O sistema , que ye propiedat d'a ciudat, ye un mezclallo de tren liuchero y metro, asinas como un rete d'autobuses. Os tranvías navegan por as carreras en os vicos perifericos, pero subterraneament en o centro. Antimás a “Muni” poseye a historica linia “F Market & Wharves”, que navega por as carreras superficials dende Castro dica Fisherman’s Wharf, y o sinyalero sistema de tranvías (que podetz veyer en a foto d’alto) que ha estau designau Hito Historico Nacional.
  
  Cheografía 
  Se troba situata en o sudueste d'Estaus Unius, a o canto de l'Oceano Pacifico, en a peninsula de San Francisco que desepara o Pacifico a l'ueste d'a badía de San Francisco a l'este, a 16 metros d'altaria sobre o livel d'a mar.
  
  Vinclos externos